छत्तीसगढ़ में अजीत जोगी की पार्टी और बसपा के गठबंधन के बाद कर्नाटक की तरह ही इस राज्य में भी त्रिकोणीय मुकाबले की स्थिति बन गयी है। राज्य की कुल 90 सीटों में से 35 बसपा 53 जोगी और 2 सीटें सीपीएम को मिली है। स्पष्ट रूप से अजीत जोगी ने खुद को भाजपा और कांग्रेस के बाद थर्ड फ्रंट के रूप में खड़ा कर दिया है। अजीत जोगी ने अभी तक ये साफ़ नहीं किया है कि वो आगामी विधानसभा चुनाव लड़ेंगे या नहीं लेकिन बसपा ने साफ कर दिया है कि अगर पार्टी की जीत होती है तो मुख्यमंत्री का चेहरा वही होंगे।